לחקות את ג'ים רוג'רס: "גם כיום, משקיע חכם יכול להרוויח 4,200% בתוך עשור"
רוג'רס רשם בשנות ה-70 תשואה דומה ומאמין שניתן לשחזר אותה. מתריע מהדפסת הכספים: "זה ייגמר רע. נקום יום אחד עם כאב ראש נוראי, אולי בסוף 2013". מה הוא חושב על הראלי בארה"ב?
רוג'רס, יליד ארה"ב שעבר לחיות בסינגפור בשנת 2007 כי רצה שבנותיו יהיו דוברות מנדרינית מאמין כי סין תהיה המדינה החשובה ביותר בעולם במאה ה-21. רוג'רס שורי כבר שנים רבות על סין אולם הוא מכיר בכך שהעברת השליטה לידיה לא תקרה בין לילה או בקו עולה ישר, באותה המידה שהוא לא חושב שארה"ב תאבד את ההובלה מחר.
רוג'רס מאמין כיום בהשקעות בתחומי החקלאות יותר מבכל השקעה אחרת. הוא גם חיובי לראשונה מזה 46 שנה ביחס להשקעות ברוסיה והוא גם רואה התפתחויות חיוביות באופק של צפון קוריאה, המדינה הקומוניסטית המסוגרת בה הוא משקיע במטבעות ובבולים. לדבריו ההנהגה החדשה בצפון קוריאה מושפעת ממה שהיא רואה שקרה במוסקבה ובבייג'ין ולהערכתו, איחוד בין צפון קוריאה לדרום קוריאה יתרחש בתוך מספר שנים.
לעומת זאת רוג'רס לא מתלהב מהראלי בוול סטריט שהוביל את הדאו ג'ונס לראשונה מאז 2007 לרמה של מעל ל-14,000 נקודות. רוג'רס כתב בסיפרו "אין שום דבר כמו ראלי טוב שיכול לתת לאנשים להרגיש שהם חכמים", אך לטענתו אינטיליגנציה היא לא מה שהניעה את גל העליות.
"השווקים עולים למעלה בגלל שהבנק המרכזי ביפן הודיע לפני חודשיים שהוא מתכוון להדפיס כמות בלתי מוגבלת של כסף ובגלל שמר ברננקי לא רוצה לסיים את ההדפסות. זה הולך להיגמר רע לכולנו - אנחנו הולכים להתעורר יום אחד עם כאב ראש נוראי, ככל הנראה ב-2014-2015, או כבר בסוף שנת 2013".
קלמנטינית ,אולי הוא סתם מוזר .
"הוא גם חיובי לראשונה מזה 46 שנה ביחס להשקעות ברוסיה "